wickkiey/tamil-wikipedia-markdown huggingface dataset:
# பிராவிடன்ஸ் மகளிர் கல்லூரி


**பிராவிடன்ஸ் மகளிர் கல்லூரி** (Providence College for Women), என்பது தமிழ்நாட்டின் நீலகிரி மாவட்டம் குன்னூரில் அமைந்துள்ள ஒரு மகளிர் கல்லூரி ஆகும். இது 1966 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்தின் இணைவுபெற்றக் கல்லூரியாகும். இந்த கல்லூரியில் கலை, வணிகவியல், அறிவியல் ஆகிய பிரிவுகளில் பல்வேறு படிப்புகளை வழங்கப்படுகிறது.  

## துறைகள்

### அறிவியல்

- கணிதம்
- கணினி அறிவியல்
- தாவரவியல்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# கபி. ராஜரத்தினம்

**கபி. ராஜரத்தினம்** (பிறப்பு 21 ஏப்ரல் 1961) என்பவர் ஒரு இந்திய அரசியல்வாதியும், தமிழகத்திலிருந்து 1998 ஆம் ஆண்டு தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் அண்ணா திராவிட முன்னேற்ற கழகம் வேட்பாளராக, பெரம்பலூர் தொகுதியில் இருந்து, இந்திய நாடாளுமன்றத்துக்குத் தேர்ந்தெடுக்கப்பட்டார்.  

## பிறப்பு
இவர் பெரம்பலூர் மாவட்டத்திலுள்ள, பாடாலூர் ஊராட்சியில் 21 ஏப்ரல் 1961 ஆம் ஆண்டு பழனிமுத்து என்பவருக்கு மகனாகப் பிறந்தார்.  

## கல்வி
முதுகலை வர்த்தக கல்வியை தேசியக் கல்லூரி, திருச்சியிலும், சட்டக்கல்வியை , அரசு சட்டக் கல்லூரி, திருச்சிராப்பள்ளியிலும் பயின்றார்.
# எஸ். தங்கராசு


**எஸ். தங்கராசு** (*S. Thangarasu*; 5 செப்டம்பர் 1949 – 6 சூன் 1994) என்பவர் இந்திய அரசியல்வாதியும், தமிழகத்திலிருந்து 1984 ஆம் ஆண்டு தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் அண்ணா திராவிட முன்னேற்ற கழகம் வேட்பாளராக, பெரம்பலூர் தொகுதியிலிருந்து, இந்திய நாடாளுமன்றத்துக்குத் தேர்ந்தெடுக்கப்பட்டார்.  

## இளமையும் கல்வியும்
தங்கராசு பெரம்பலூர் மாவட்டத்திலுள்ள கொளத்தூரில் 5 செப்டம்பர் 1949ஆம் ஆண்டு சுப்ரமணியம் என்பவருக்கும் மரியாயிக்கும் மகனாகப் பிறந்தார். பள்ளிக் கல்வியை அரியலூரில் முடித்தப் பின்னர் கல்லூரிக் கல்வியினை தஞ்சாவூர், மன்னர் சரபோஜி அரசுக் கல்லூரியில் பயின்றார். இவர் இளம் அறிவியலில் இயற்பியல் படித்து இறுதி தேர்வினை எழுதிய நிலையில், தேர்வு முடிவுகள் வரும் முன்பே தமிழக வேளாண்மை துறை அறந்தாங்கி அலுவலகத்தில் இளநிலை உதவியாளர் பணியில் சேர்ந்தார்.  

## அரசியல் வாழ்க்கை
மாணவ பருவம் முதலே அரசியலில் ஈடுபட்டு வந்த தங்கராசு, 1980இல் நடைபெற்ற நாடாளுமன்ற தேர்தலில் பெரம்பலூர் மக்களவைத் தொகுதியில் போட்டியிட்டு வெற்றி வாய்ப்பினை இழந்தார். இதன் பின்னர் 1984இல் மீண்டும் போட்டியிட்டு வெற்றிபெற்றார்.
# மதுரம்

**மரு. எட்வர்ட் பவுல் மதுரம்** (DR.EDWARD PAUL MATHURAM) என்பவர் ஒரு மருத்துவரும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி மக்களவைத் தொகுதியிலிருந்து, தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1951 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, சுயேட்சையாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.  

## பிறப்பு
இவர் திருநெல்வேலி மாவட்டத்தில் 14 ஜூலை, 1904 ஆம் ஆண்டு ராவ் பகதூர் மதுரம் என்பவருக்கு மகனாகப் பிறந்தார்.  

## கல்வி
இவர் புனித சூசையப்பர் கல்லூரி பள்ளியில் ஆரம்ப கல்வி பயின்றார். தொடர்ந்து சென்னை ராயபுரம் அரசு மருத்துவ கல்லூரியில் பயின்று மருத்துவரானார்.  

## வகித்த பதவிகள்
- மதுரம் குழும நிர்வாக இயக்குநர்
- குரு மெடிக்கல் ஹால் நிர்வாக இயக்குநர்
- தலைவர், இந்திய கிறிஸ்தவ சங்கம், திருச்சி
- தலைவர், அகில நாடார் ஐக்கிய சங்கம், திருச்சி
- துணைத் தலைவர், ஒய்.எம்.சி.ஏ., திருச்சி
- துணைத் தலைவர், நிவாரண சங்கத்தை அழித்தல்
- புரவலர், கிறிஸ்டியன் எண்டெவர் சொசைட்டி
- செயற்குழு உறுப்பினர், விலங்குகளுக்கான கொடுமையைத் தடுக்கும் சமூகம், திருச்சி
- ஆளும் குழு உறுப்பினர், ராஜாஜி டி.பி. சானடோரியம், திருச்சி
- ஆயுட்கால உறுப்பினர், ரசிகா ரஞ்சனா சபை, திருச்சி
- ஆயுட்கால உறுப்பினர், இளம் ஆண்கள் கிறிஸ்தவ சங்கம், மெட்ராஸ்
- மூன்று மிஷன் உயர்நிலைப் பள்ளிகளின் நிர்வாக குழு உறுப்பினர், திருச்சி
- உறுப்பினர், மாவட்ட மருத்துவ சங்கம்
- உறுப்பினர், மாவட்ட சுகாதார சங்கம்
- உறுப்பினர், மாவட்ட தொழுநோய் நிவாரண சங்கம்
- உறுப்பினர், மாவட்ட குருட்டு நிவாரண சங்கம்
- தலைவர், பாரதிய மாணவர் சாரணர் சங்கம்
- தலைவர், நகராட்சி மன்றம், திருச்சி, 1948 முதல்
- தலைவர், திருச்சிராப்பள்ளி நகராட்சி மன்றம், 1948—52;
- தலைவர், உள்ளூர் நூலக ஆணையம், 1950—53;
- உறுப்பினர், நாடார் சங்கம்ஸ், சேவா சங்க விளையாட்டு விளையாட்டுக் கழகம் மற்றும் தி யூனியன் கிளப், திருச்சி
- உறுப்பினர், நாடாளுமன்ற சுகாதார ஆலோசனைக் குழு, 1954.
# வார்ப்புரு:Transclude lead excerpt/doc



**Transclude lead excerpt** transcludes the lead of an article as an excerpt. It is designed for use in portals. It returns the text of the named article up to but excluding the first header, after removing:  
- initial templates such as infoboxes, hatnotes and article improvement tags
- noinclude sections
- references and footnotes
- images, unless specifically retained

### Usage
<pre></pre>  

The template requires one parameter: the name of the page to be transcluded. Include a namespace where necessary. There are no other positional parameters, but there are some optional named parameters:  
- A list of paragraphs such as <code>paragraphs=1,3-5</code>; the default is all paragraphs.
- A list of file (image) numbers such as <code>files=1</code>; the default is no images. Non-free images are removed.
- Arguments to pass to File: such as <code>fileargs=</code> to move images to the ; the default is .
- A link to the article itself such as <code>more=(more)</code>; the default is no link. Short cut: <code>more=</code> produces Read more...
- <code>errors=</code> to allow Lua error messages to appear in the output
paragraphs= and files= each accept a comma-separated list containing numbers and/or number ranges in the format min-max.  

=
# வலைவாசல்:துடுப்பாட்டம்/சிறப்புக் கட்டுரை/2

**துடுப்பாட்ட உலகக்கிண்ணம்** *(Cricket World Cup)* என்பது 1975ஆம் ஆண்டு முதல் தற்போது வரை நான்கு வருடங்களுக்கு ஒரு முறை நடந்து வரும் துடுப்பாட்டப் போட்டித் தொடர் ஆகும். உலகக்கிண்ணப் போட்டிகள் நடைபெற துவங்கிய பின்னரே ஒரு நாள் போட்டிகள் பிரபலமாயிற்று. தொடக்கக் காலங்களில் ஒரு அணிக்கு 60 நிறைவுகள் வீதம் பந்து வீசி ஆடினர். 1983 உலகக்கிண்ணப் போட்டிக்கு பின்னர் இது 50 நிறைவுகளாகக் குறைக்கப்பட்டது. இதுவரை நடைபெற்ற தொடர்களில் ஆஸ்திரேலிய அணி 5 முறையும் மேற்கிந்தியத் தீவுகள் மற்றும் இந்தியா ஆகிய அணிகள் தலா 2 முறையும் பாகிஸ்தான், இலங்கை மற்றும் இங்கிலாந்து ஆகிய அணிகள் தலா 1 முறையும் உலகக்கிண்ணத்தைக் கைப்பற்றியுள்ளன.  

2019ஆம் ஆண்டு உலகக்கிண்ணத் தொடர் இங்கிலாந்து மற்றும் வேல்சு ஆகிய நாடுகளில் நடைபெற்றது. அதில் நியூசிலாந்து மற்றும் இங்கிலாந்து அணிகளுக்கு இடையே நடைபெற்ற பரபரப்பான இறுதிப்போட்டி சமனில் முடிந்தது. எனவே ஒருநாள் துடுப்பாட்ட வரலாற்றிலேயே முதன்முறையாக சிறப்பு நிறைவு *(Super over)* முறை பயன்படுத்தப்பட்டது. ஆனால் சிறப்பு நிறைவும் சமனில் முடிந்ததால் விதிகளின் படி கூடுதலான நான்குகள் அடித்த இங்கிலாந்து அணி வெற்றி பெற்று முதன்முறையாக உலகக்கிண்ணத்தைக் கைப்பற்றியது. 2023ஆம் ஆண்டு உலகக்கிண்ணத் தொடர் இந்தியாவில் நடைபெறவுள்ளது.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# மெலோனிக் அமிலம்


## தயாரிப்பு
மெலோனிக் அமிலம் தயாரிப்பதற்கான பழைய முறையானது குளோரோஅசிட்டிக் அமிலத்திலிருந்த தொடங்குகிறது:  

சோடியம் கார்பனேட்டு சோடியம் உப்பை உருவாக்குகிறது. அது பின்னர் சோடியம் சயனைடுடன் வினைபுரிந்து கருக்கவர் பதிலீட்டு வினை வழியாக சயனோஅசிட்டிக் அமிலத்தைத் தருகிறது. நைட்ரைல் தொகுதியானது சோடியம் ஐதராக்சைடுடன் நீராற்பகுக்கப்பட்டு சோடியம் மெலோனேட்டைத் தருகிறது பின்னர் அமிலமாக்குதல் வினையானது மெலோனிக் அமிலத்தைத் தருகிறது. இருப்பினும், தொழில்முறையில், மெலோனிக் அமிலமானது டைமெதில் மெலோனேட்டு அல்லது டைஎதில்மெலோனேட்டிலிருந்து தயாரிக்கப்படுகிறது.  

முதன் முதலில் 1858 ஆம் ஆணடு பிரெஞ்சு வேதியியலாளர் விக்டர் டெசைக்னெஸ் என்பவர் மெலோனிக் அமிலத்தை மேலிக் அமிலத்தை ஆக்சிசனேற்றம் செய்வதன் மூலம் தயாரித்தார்.  

மெலோனிக் அமிலமானது குளுக்கோசை நொதிக்கச் செய்வதன் மூலம் தயாரிக்கப்பட்டது.  

## நோய்க்கூற்றியல்
உயர்த்தப்பட்ட மலோனிக் அமில அளவுகள் உயர்ந்த மெத்தில்மலோனிக் அமில அளவுகளுடன் இருக்கும்போது, இது மலோனிக் மற்றும் மெத்தில்மலோனிக் அமிலூரியா (CMAMMA) உடன் இணைந்து அடிக்கடி கண்டறியப்படாத வளர்சிதை மாற்ற நோயைக் குறிக்கலாம். இரத்த பிளாஸ்மாவில் மலோனிக் அமிலம் மற்றும் மீதில்மலோனிக் அமிலம் ஆகியவற்றின் விகிதத்தைக் கணக்கிடுவதன் மூலம், CMAMMA வை அடிப்படை மெத்தில்மலோனிக் அமிலத்தன்மையிலிருந்து வேறுபடுத்தி அறியலாம்.
# சா. ஞானதிரவியம்

**சா. ஞானதிரவியம்** (S. Gnanathiraviyam) ஒரு இந்திய அரசியல்வாதியும் இந்தியாவின் 17 ஆவது மக்களவை உறுப்பினரும் ஆவார். இவர் 2019 ஆம் ஆண்டு மே மாதம் நடைபெற்ற இந்திய பாராளுமன்றத்திற்கான தேர்தலில் திருநெல்வேலி மக்களவைத் தொகுதியில் திராவிட முன்னேற்றக் கழகத்தின் சார்பில் போட்டியிட்டு மக்களவைக்குத் தேர்ந்தெடுக்கப்பட்டார். இவர் தன்னை எதிர்த்துப் போட்டியிட்ட அனைத்திந்திய அண்ணா திராவிட முன்னேற்றக் கழக வேட்பாளர் பால் மனோஜ் பாண்டியனை விட 1,85,457 வாக்குகள் அதிகம் பெற்று வெற்றி பெற்றார்.  

இவர் திருநெல்வேலி மாவட்டம், ராதாபுரம் வட்டம், ஆவரைக்குளத்தைச் சார்ந்தவர். 1998 முதல் 2002 வரை திராவிட முன்னேற்றக் கழகத்தின் மாவட்ட இளைஞரணி துணை அமைப்பாளராக இருந்துள்ளார். 2006 ஆம் ஆண்டு முதல் 2011 ஆம் ஆண்டு வரை வள்ளியூர் ஊராட்சி ஒன்றியக்குழு தலைவராகவும், 2011 முதல் 2016 வரை ஒன்றியக் குழு உறுப்பினராகவும் இருந்துள்ளார்.
# வலைவாசல்:துடுப்பாட்டம்/சிறப்புக் கட்டுரை/27



**டிரென்ட் அலெக்சாந்தர் போல்ட்** (*Trent Alexander Boult*, பிறப்பு: 22 சூலை 1989) நியூசிலாந்தின் துடுப்பாட்ட வீரர் ஆவார். இவர் இடக்கை விரைவு-நடுத்தரப் பந்துவீச்சாளரும், வலக்கைத் துடுப்பாட்டக்காரரும் ஆவார். இவர் ஆகத்து 2019 நிலவரப்படி ஐசிசியின் ஒருநாள் பந்துவீச்சாளர்கள் தரவரிசையில் 2வது இடத்திலும் தேர்வு பந்துவீச்சாளர்கள் தரவரிசயைில் 5வது இடத்திலும் உள்ளார்.  

நியூசிலாந்து அணிக்காக தேர்வுப் போட்டிகளில் 2011ஆம் ஆண்டிலும் ஒருநாள் போட்டிகளில் 2012ஆம் ஆண்டிலும் போல்ட் அறிமுகமானார். சனவரி 2016இல் ஐசிசியின் ஒருநாள் பந்துவீச்சாளர்கள் தரவரிசையில் முதலிடம் பிடித்தார். சூலை 2019இல் நியூசிலாந்து அணிக்காக உலகக்கிண்ணப் போட்டிகளில் மும்முறை மட்டையாளர்களை வீழ்த்திய முதல் வீரர் ஆனார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# முகசெயலி


**முகசெயலி** (*FaceApp*)என்பது திறன்பேசிகளில் பயன்படுத்தப்படும் ஒரு செயலி ஆகும். ஆண்ட்ராய்டு மற்றும் ஐஓஎஸ் இயங்குதளங்களில் பயன்படுத்தப்படும் இந்தச் செயலி வயர்லஸ் லேப் எனும் உருசிய நிறுவனத்தால் உருவாக்கப்பட்டது. செயற்கை அறிவுத்திறன் மூலமாக புகைப்படங்களை சிரிப்பது போலவும், இளமையாக அல்லது முதுமையாகவோ மற்றும் பாலினங்களை மாற்றம் செய்யவும் இயலும்.  

## வசதிகள்
முகசெயலி செயலியானது சனவரி 2017 இல் ஐஓஎஸ் இயங்குதளத்திலும் பெப்ரவரி 2017 இல் ஆண்ட்ராய்டு இயங்குதளத்திலும் செயல்பாட்டிற்கு வந்தது. இதில் உள்ள பல இடப்புகளின் மூலமாக புகைப்படங்களில் சிரிப்பு, முடியின் வண்ணத்தினை மாற்றுதல், சிகை அலங்காரம், கண்ணாடி அணிவது, மீசை, தாடி மற்றும் வயதினைக் குறைப்பது அல்லது கூட்டுவது போன்ற பல மாற்றங்களைச் செய்ய இயலும். பச்சை குத்துதல், நிறச்சரிவு, மங்கலாக்குதல் போன்ற வடிகட்டுகளையும் செய்ய இயலும்.  

## இவற்றையும் காண்க
- முகநூல்
# வலைவாசல்:துடுப்பாட்டம்/சிறப்புக் கட்டுரை/28



**விஸ்டன் கோப்பை** (*Wisden Trophy*) என்பது இங்கிலாந்து மற்றும் மேற்கிந்தியத் தீவுகள் இடையே நடக்கும் மட்டைப்பந்துப் போட்டியில் வழங்கப்படும் ஒரு கோப்பை ஆகும். இது விசுடன் நாட்குறிப்பின் நூறாவது ஆண்டு நிறைவைக் குறிக்கும் வகையில் 1963ஆம் ஆண்டு முதன்முறையாக வழங்கப்பட்டது. பன்னாட்டுத் துடுப்பாட்ட அவையின் எதிர்கால சுற்றுப்பயணத் திட்டத்திற்கு ஏற்ப தொடர்கள் விளையாடப்படுகின்றன. ஒரு தொடர் வெற்றி-தோல்வியின்றி முடிந்தால், விஸ்டன் கோப்பையை வைத்திருக்கும் அணி அதைத் தக்கவைத்துக் கொள்ளும்.  

இந்தக் கோப்பை வெற்றியின் அடையாளமாக வெற்றி பெற்ற அணிக்கு வழங்கப்படும். பிறகு அது மீண்டும் இலார்ட்சு மைதானத்தில் உள்ள அருங்காட்சியத்தில் வைக்கப்படும். தற்போது இந்தக் கோப்பை மேற்கிந்தியத் தீவுகள் அணியின் வசம் உள்ளது.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/5



**ரிக்கி தாமஸ் பாண்டிங் (Ricky Thomas Ponting**, டிசம்பர் 19, 1974) ஆஸ்திரேலிய அணியின் முன்னாள் துடுப்பாட்ட வீரர் ஆவார். இவர் அனைத்துக் காலமும் தலைசிறந்த துடுப்பாட்ட வீரர்களில் ஒருவராகக் கருதப்படுகிறார். ஆத்திரேலியத் துடுப்பாட்ட அணியின் பொற்காலமாகக் கருதப்படும் 2004 முதல் 2011 ஆண்டு வரையிலான தேர்வுத் துடுப்பாட்டப் போட்டிகளுக்கும் 2002 மற்றும் 2011 இல் ஒருநாள் துடுப்பாட்டப் போட்டிகளுக்கும் அணித் தலைவராக இவர் இருந்தார். வலது கை மட்டையாளராகவும், சிறந்த களவீரராகவும், அவ்வப்போது பந்துவீச்சாளராகவும் செயல்பட்டார்.  

2003 மற்றும் 2007 ஆண்டுகளின் துடுப்பாட்ட உலகக் கிண்ணம் போட்டியில் வெற்றி பெற்ற ஆத்திரேலியத் துடுப்பாட்ட அணியின் தலைவராகவும் 1999 துடுப்பாட்ட உலகக்கிண்ணத்தை வென்ற ஆத்திரேலிய அணியில் ஸ்டீவ் வா தலமையிலான அணியில் ஒரு வீரராகவும் இடம் பெற்றிருந்தார். மேலும் 2006 மற்றும் 2009 ஆண்டுகளின் சாதனையாளர் கிண்ணப் போட்டிகளிலும் இவர் தலைமையிலான ஆஸ்திரேலிய அணி வெற்றி பெற்றது. இவர் தலைமையில் பங்குபெற்ற 324 போட்டிகளில் ஆஸ்திரேலிய அணி 220 போட்டிகளில் (67.91%) வென்றுள்ளது. எனவே பன்னாட்டுத் துடுப்பாட்ட வரலாற்றில் மிகவும் வெற்றிகரமான அணித்தலைவராக ரிக்கி பாண்டிங் கருதப்படுகிறார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/29



**தேர்வுத் துடுப்பாட்டம்** *(Test cricket)* என்பது துடுப்பாட்டப் போட்டி வகைகளில் உயர்தரம் கொண்டதும் நீண்ட நேரம் ஆடப்படுவதும் ஆகும். இது ஒரு அணியின் முழு வலிமையைப் பரிசோதிக்கும் தேர்வாகக் கருதப்படுவதால் இவ்வாறு அழைக்கப்படுகிறது. பொதுவாக இது 4 அல்லது 5 நாட்கள் நடைபெறும்.  

தேர்வுத் துடுப்பாட்டம் ஐசிசியால் தகுதி வழங்கப்பட்ட 12 நாடுகளைச் சேர்ந்த அணிகளுக்கு இடையே மட்டும் நடைபெறுகிறது. ஆத்திரேலியா, அயர்லாந்து, ஆப்கானித்தான், இங்கிலாந்து, தென்னாபிரிக்கா, மேற்கிந்தியத் தீவுகள், நியூசிலாந்து, இந்தியா, பாகிஸ்தான், இலங்கை, சிம்பாவே, வங்காளதேசம் ஆகியன தேர்வுத் துடுப்பாட்டத்தில் ஈடுபடும் தகுதி பெற்ற அணிகளாகும்.  

அங்கீகரிக்கப்பட்ட முதல் தேர்வுத் துடுப்பாட்டம் மார்ச் 15, 1877 முதல் மார்ச் 19, 1877வரை நடைபெற்றது. இங்கிலாந்து மற்றும் ஆஸ்திரேலியா ஆகிய அணிகளுக்கு இடையே நடைபெற்ற போட்டியில் ஆஸ்திரேலிய அணி 45 ஓட்டங்கள் வித்தியாசத்தில் வெற்றி பெற்றது. பிறகு தேர்வுத் துடுப்பாட்டத்தின் 100 ஆவது ஆண்டைக் கொண்டாடும் விதமாக 1977ஆம் ஆண்டு இந்த இரு அணிகளுக்கு இடையில் நடைபெற்ற போட்டியில் ஆஸ்திரேலிய அணி முதல் போட்டி போலவே 45 ஓட்டங்கள் வித்தியாசத்தில் வெற்றி பெற்றது. 2012ஆம் ஆண்டு தேர்வு துடுப்பாட்டத்தில் பகல்-இரவு போட்டிகள் நடத்த ஐசிசி வழிவகுத்தது.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# கருத்துக்களை பதிவு செய்


**கருத்துக்களை பதிவு செய்** இப்படம் அனைவரும் எளிதில் புரிந்துகொள்ளகூடிய பெண்களின் விழிப்புணர்வு பற்றிய திகில் தமிழ்த் திரைப்படம் ஆகும். இப்படத்தைத் ராகுல் பரம ஹம்சா இயக்கியுள்ளார். படத் தயாரிப்பாளர் ஆர்.பி.எம் சினிமாஸ். இப்படத்தில் இலட்சிய நடிகர் என்று போற்றப்படும் பழம் பெரும் நடிகர் எஸ்.எஸ்.ஆரின் பேரன் எஸ். எஸ். ஆர். ஆரியன் நாயகனாகவும், உபசனா ஆர்.சி. கதாநாயகியாகவும் நடித்துள்ளார்கள். இப்படத்திற்காக கணேஷ் ராகவேந்திரா இசை அமைத்துள்ளார்.
# வலைவாசல்:துடுப்பாட்டம்/சிறப்புக் கட்டுரை/7



**வசீம் அக்ரம்** *(Wasim Akram)* (; பிறப்பு 3 சூன், 1966) என்பவர் பாக்கித்தான் துடுப்பாட்ட அணி முன்னாள் பந்து வீச்சாளர் , துடுப்பாட்ட வர்ணனையாளார் மற்றும் தொலைக்காட்சி பிரபலர் ஆவார். அனைத்துக் காலத்திற்குமான சிறந்த பந்து வீச்சாளர்களில் ஒருவராகத் திகழ்கிறார். இவர் இடதுகை விரைவு வீச்சாளர் ஆவார். இவர் பாக்கித்தான் துடுப்பாட்ட அணியின் ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டங்களை தலைமையேற்று நடத்தினார். அக்டோபர், 2013 ஆம் ஆண்டில் விசுடன் துடுப்பாட்டாளர்களின் நாட்குறிப்பின் 150 ஆண்டையொட்டி வெளியிட்ட தேர்வுத் துடுப்பாட்ட உலக பதினொருவர் அணியில் இடம் பெற்ற ஒரே பாக்கித்தான் வீரர் இவர் ஆவார்.  

துடுப்பாட்ட வரலாற்றின் விரைவு வீச்சாளர்களில் குறிப்பிடத் தகுந்தவராகக் கருதப்படுகிறார். பட்டியல் அ துடுப்பாட்டப் போட்டிகளில் அதிக மட்டையாளர்களை வீழ்த்தியவர் எனும் சாதனையைப் படைத்துள்ளார். மேலும் ஒருநாள் பன்னாட்டுத் துடுப்பாட்டப் போட்டிகளில் அதிக மட்டையாளர்களை வீழ்த்தியவர்கள் பட்டியலில் இரண்டாவது இடத்தில் உள்ளார். முதல் இடத்தில் இலங்கைத் துடுப்பாட்ட அணியின் சுழற்பந்து வீச்சாளர் முத்தையா முரளிதரன் உள்ளளார். ஊஞ்சலாடும் வகையிலான பந்து வீச்சு முறையினை அறிமுகம் செய்தவர் என்றும் அதனை சிறப்பான முறையில் வீசுபவர் எனவும் பரவலாக அறியப்படுகிறார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# பியூட்டனோன்


**பியூட்டனோன்** (Butanone), **மெதில் எதில்கீட்டோன்** (**எம்இகே**), எனவும் அழைக்கப்பட்ட, ஐயுபிஏசி யால் மெதில் எதில் கீட்டோன் என்ற பதம் நிராகரிக்கப்பட்டு எதில் மெதில் கீட்டோன் என்றழைக்கப் பரிந்துரைக்கப்பட்டுள்ள,இது நீரில் கரையக்கூடியது மற்றும் தொழிற்துறையில் கரைப்பானாகப் பயன்படுகிறது.  

## தயாரிப்பு
பியூட்டனோனானது 2-பியூட்டனாலின் ஆக்சிசனேற்றத்தால் தயாரிக்கப்படலாம். 2-பியூட்டனாலின் ஐதரசன் நீக்கமானது தாமிரம் அல்லது துத்தநாகத்தை வினையூக்கியாகப் பயன்படுத்தி நடைபெறுகிறது:  

:CH<sub>3</sub>CH(OH)CH<sub>2</sub>CH<sub>3</sub> → CH<sub>3</sub>C(O)CH<sub>2</sub>CH<sub>3</sub> + H<sub>2</sub>  

இச்சேர்மமானது தோராயமாக ஆண்டொன்றுக்கு 700 மில்லியன் கிலோகிராம் உற்பத்தி செய்யப்படுகிறது. மற்ற தொகுப்பு முறை தயாரிப்புகள் சோதித்துப் பார்க்கப்பட்டுள்ளன. ஆனால், நடைமுறைப்படுத்தப்படவில்லை. அவ்வாறான முறைகளில் 2-பியூட்டீனை வாக்கெர் ஆக்சிசனேற்றம் செய்வது மற்றும் ஐசோபியூட்டைல்பென்சீனை ஆக்சிசனேற்றம் செய்வது ஆகியவையும் அடங்கும். இம்முறைகள் அசிட்டோன் தயாரிப்பிற்காக பயன்படுத்தும் தொழில்முறை தயாரிப்புகளையொத்தவை.  

## பயன்பாடுகள்
### ஒரு கரைப்பானாக
பியூட்டனோன் ஒரு செயல்திறமிக்க பொதுவான காரைப்பானாகும்.மேலும், இயற்கை பிசின்கள், ரெசின்கள், செல்லுலோஸ் அசிட்டேட்டு மற்றும் நைட்ரோசெல்லுலோசு மேற்பூச்சுகள் ஆகிய செயல்முறைகளில் பயன்படுத்தப்படுகின்றன. இத்தகு காரணங்களுக்காக இது நெகிழிகள், பாரபின் மெழுகு, வார்னீஷ் , வண்ணப்பூச்சு நீக்கி, ஒட்டும் பொருள்கள் நீக்கி, தூய்மையாக்கிகள் போன்றவற்றின் தயாரிப்பிலும் பயன்படுகிறது. இது அசிட்டோனையொத்த கரைப்பான் பண்புகளைப் பெற்றுள்ளது. ஆனால், உயர் வெப்பநிலையில் கொதிப்பதோடு, குறிப்பிடத்தக்க அளவிற்கு குறைவான ஆவியாதல் வீதத்தைக் கொண்டுள்ளது. அசிட்டோனைப் போல் அல்லாமல், இது நீருடன் கொதிநிலை மாறாக் கலவையை உருவாக்குகிறது.
# வார்ப்புரு:துடுப்பாட்ட நடப்பு நிகழ்வுகள்/நடப்பு மாதச் செய்திகள் சூலை 2019

- சூலை 15:
  - 2019 உலகக்கிண்ண இறுதிப்போட்டி- ஆட்டமும் சிறப்பு நிறைவும் சமனில் முடிந்ததால் கூடுதலாக நான்குகள் அடித்தன் அடிப்படையில் நியூசிலாந்து அணியை வென்று முதன்முறையாக உலகக்கிண்ணத்தைக் கைப்பற்றியது இங்கிலாந்து அணி- ஆட்ட நாயகனாக இங்கிலாந்து வீரர் பென் ஸ்டோக்சும் தொடர் நாயகனாக நியூசிலாந்து வீரர் கேன் வில்லயம்சனும் தேர்வு
- சூலை 26:
  - அயர்லாந்துக்கு எதிரான ஒரே தேர்வு துடுப்பாட்ட தொடரில் இங்கிலாந்து அணி 147 ஓட்டங்கள் வித்தியாசத்தில் வெற்றி
- சூலை 28:
  - 2019 ஆசிய இருபது20 உலகக்கிண்ண தகுதிச்சுற்று- கடைசி போட்டியில் நேபாள அணியை வென்றது சிங்கப்பூர் அணி- புள்ளிப்பட்டியலில் முதலிடம் பெற்றுள்ள சிங்கப்பூர் அணி 2019 இருபது20 உலகக்கிண்ண தகுதிச்சுற்றுக்கு முன்னேற்றம்
# பத்னிடாப்


**பட்னிடாப்** அல்லது **பத்னிடாப்** (*Patnitop* or *Patni Top*) இந்தியாவின் ஜம்மு காஷ்மீர் மாநிலத்தில், உதம்பூர் மாவட்டத்தில் அமைந்த மலைவாழிடமாகும். இவ்வூர் இமயமலையின் சிவாலிக் மலையில் ஜம்மு - ஸ்ரீநகர் தேசிய நெடுஞ்சாலை எண் 44-இன் மீது, கடல்மட்டத்திலிருந்து 2024 மீட்டர் உயரத்தில் உள்ளது.  

பட்னிடாப், ஜம்முக்கு வடக்கே - உதம்பூர் வழியாக ஸ்ரீநகர் செல்லும் தேசிய நெடுஞ்சாலையில் 112 கி.மீ. தொலைவில் உள்ளது. பட்னிடாப் நகரத்திற்க் அருகே செனாப் ஆறு பாய்கிறது.  

## செனானி-நஷ்ரி சுரங்கச்சாலை

சிவாலிக் மலையில் 1,200 மீட்டர் உயரத்தில் உள்ள பத்னிடாப் நகரத்தின் தெற்கில் 2 கி.மீ. தொலைவில் உள்ள *செனானி* எனும் ஊரில் துவங்கும் 9.2 கி.மீ. நீளமுள்ள செனானி-நஷ்ரி சுரங்கச்சாலை, பத்னிடாப் நகரத்தின் வடக்கில் உள்ள *நஷ்ரி* எனும் கிராமத்தில் முடிகிறது.  

## இதனையும் காண்க
- ஜவகர் சுரங்கச் சாலை
- பனிஹால்-காசிகுண்ட் சுரங்கச்சாலை
- செனானி-நஷ்ரி சுரங்கச்சாலை
- பீர் பாஞ்சால் சுரங்க இருப்புப்பாதை
# சிப்ரா குகா-முகர்ஜீ


**சிப்ரா குகா முகர்ஜீ** *(Shipra Guha-Mukherjee)* (13 சூலை 1938 – 15 செப்டம்பர் 2007) ஓர் இந்திய தாவரவியலாளர் ஆவார். இவர் தாவரத் திசு வளர்ச்சி, தாவர மூலக்கூற்று உயிரியல், உயிர்த்தொழில்நுட்பவியல், உயிர்க்கல மூலக்கூற்று உயிரியல் ஆகிய புலங்களில் ஆய்வுகள் மேற்கொண்டார். இவர் 2007 இல் மூளைப்புற்றால் காலமானார். இவர் திசு வளர்ச்சி வழியாக தாவர ஆக்க நுட்பத்தைக் கண்டுபிடித்தார்.  

## இளமையும் கல்வியும்
முகர்ஜீ 1938, சூலை 13 இல் கொல்கத்தாவில் பிறந்தார். அங்கேயே அவர் தன் மூதறிவியல் பட்டப் படிப்பையும் முடித்தார். அதே பல்கலையில் பேராசிரியராகவும் பணியாற்றினார். பின்னர் வெங்காயத் திசு வளர்ச்சியில் ஆய்வு மேற்கொண்டு 1963 இல் தன் முனைவர் பட்டத்தை பேரா. ஜோகிரி வழிகாட்டுதலில் பெற்றார்.  

இவர் கூறுகிறார்: <blockquote>" நான் தாவரவியலைப் பயில முடிவெடுத்தேன்;ஏனெனில், தாவரவியல் பள்ளியில் எனக்குப் பிடித்த பாடமாய் இருந்தது. அப்போதே தாவரங்களும் விலங்குகளைப் பொல உயிருள்ளவை; அவையும் வளர்சிதைமாற்றம் செய்கின்றன என சர் சகதீழ்சு சந்திர போசு கூறிய கருத்து என்னைக் கவர்ந்து, என் எண்ணத்தில்ஆழமாகப் பதிந்துவிட்டது. தாவரங்களில் புறணிக்கலங்களின் உள்ளடுக்குத் துடிப்பு நிகழ்வால் ஊட்டக் கணிகம் மேலேறுகிறது (இது இப்போது சரியன்று என நான் அறிவேன்) எனும் அவரது கருதுகோள் எனக்குள் பெருங்கிளர்ச்சியை உருவாக்கியது. நான் முன்பு தாவரங்கள் உயிரற்ற பொருட்கள்; அவை புறத் தூண்டலுக்குத் துலங்குவதில்லையென எண்ணிகொண்டிருந்தேன். நான் ஐந்தாம், ஆறாம் வகுப்பு படிக்கும்போது, தாவரங்களின் இதயம், மூளை இரண்டும் உள்ள இடங்களைக் கண்டறிந்து, அவை எப்படி செயலாற்றுகின்றன என்பதைப் புரிந்துகொள்ள விரும்பினேன்."</blockquote>  

## ஆராய்ச்சியும் வாழ்க்கைப்பணியும்

பிறகு இவர் சவகர்லால் நேரு பல்கலைக்கழகத்துக்குத் திரும்பிவந்தார். புதிடாக உருவாகிய உயிர் அறிவியல் துறையில் சேர்ந்தார். இத்துறையின் இணையதள நிறுவனர்களில் இவரும் ஒருவராவார். இவர் 979 இல் பேராசிரிராக பதவி உயர்வு பெற்றார். இவர் 1993 முதல் 1995 வரை உயிர் அறிவியல் துறைப் புலமுதல்வராகப் பணியாற்றினார். இவர் இந்திய அரசு, உயிர்த் தொழில்நுட்பத் துறையின் அறிவியல் அரும்பணிஅறிவுரைக் குழுவில் உறுப்பினராப் பணியாற்றினார். இவர் இந்தியப் பல்கலைக்கழக நல்கை ஆணையத்தின் வாரியக் குழுமத்திலும் இருந்துள்ளார்.  

இவர் தாவரத் திசு வளர்ப்பு, தாவரக் குறுமவக எண்ணிக்கை, தாவர உயிரித் தொழில்நுட்பம் ஆகிய புலங்களில் வல்லுனர் ஆவார்.  

## தகைமைகளும் விருதும்

## இறப்பு
இவர் இலீலாவதியின் பெண்கள் எனும் பகுதியை எழுதியதும், இவருடைய கணவரும் இரு பெண்களும் தவிக்க, 2007, செப்டம்பர் 15 இல் மூளைப்புற்றால் இறந்தார்.
# எக்சீன்

**எக்சீன்** (Hexene) என்பது (C<sub>6</sub>H<sub>12</sub>) என்ற மூலக்கூற்று வாய்ப்பாட்டை உடைய ஒரு ஆல்க்கீன் ஆகும். முன்னொட்டு "எக்ஸ்" என்பது இச்சேர்மத்தில் 6 கரியணுக்கள் இருப்பதைச் சுட்டுவதாகவும், "-ஈன்" என்ற விகுதியானது அல்கீனைக் குறிப்பதாகவும்—இந்த கார்பன் அணுக்களில் இரண்டு கார்பன் அணுக்களுக்கிடையே மட்டும் ஒரு இரட்டைப் பிணைப்பைக் கொண்டிருக்கும். எக்சீனானது கரியணுத் தொடரில் உள்ள இரட்டைப் பிணைப்பின் இடத்தையும், வடிவியலையும் பொறுத்து பல மாற்றியங்களைக் கொண்டிருக்கிறது. இவற்றுள் தொழிற்துறையில் பொதுவாக மிகுந்த பயனுள்ள மாற்றியமானது 1-எக்சீன், அதாவது, ஒரு ஆல்பா-அல்கீன் ஆகும்.  

## மாற்றியங்கள்
கீழே எக்சீன்களின் பகுதியளவு பட்டியல் தரப்பட்டுள்ளது.  

| பெயர் | அமைப்பு வாய்ப்பாடு | சிஏசு எண் | உருகுநிலை
(°செ) | கொதி நிலை
(°செ) | அடர்த்தி
(கி/செமீ<sup>3)</sup> | ஒளிவிலகல் எண்
(589&nbsp;நேனோமீட்டர்) |
| --- | --- | --- | --- | --- | --- | --- |
| 1-எக்சீன் | 592-41-6 | −139.76 | 63.48 | 0.6685 (25&nbsp;°செ) | 1.3852 (25&nbsp;°செ) |  |
| (*E*)-2-எக்சீன் | 4050-45-7 | −133 | 67.9 | 0.6733 (25&nbsp;°செ) | 1.3936 (20&nbsp;°செ) |  |
| (*Z*)-2-எக்சீன் | 7688-21-3 | −141.11 | 68.8 | 0.6824 (25&nbsp;°செ) | 1.3979 (20&nbsp;°செ) |  |
| (*E*)-3-எக்சீன் | 13269-52-8 | −115.4 | 67.1 | 0.6772 (20&nbsp;°செ) | 1.3943 (20&nbsp;°செ) |  |
| (*Z*)-3-எக்சீன் | 7642-09-3 | −137.8 | 66.4 | 0.6778 (20&nbsp;°செ) | 1.3947 (20&nbsp;°செ) |  |
| நியோஎக்சீன்]] | } |  |  |  |  |  |
# மின்னணு சேவைகள்


**மின்னணு சேவைகள் (**e-services (electronic services) ) என்பது தகவல் தொழில்நுட்பங்களைப் பயன்படுத்தி வழங்கப்படும் சேவைகளைக் குறிப்பதாகும். இதில் மூன்று முக்கியக் கூறுகள் உள்ளன. அவையாவன மின்னணு சேவை வழங்குபவர், சேவைகளைப் பெறுபவர் மற்றும் சேவை வழங்கப்பயன்படுத்தப்படும் நிலையங்கள் (தொழிநுட்பங்கள் முதலியன). அரசு மற்றும் பொது நிறுவனங்கள் இங்கு சேவை வழங்கப்படுபவர்களாகவும் பொதுமக்கள் அல்லது வணிகர்கள் இங்கு சேவைகளைப் பெறுபவர்களாகவும் உள்ளனர். தொலைக்காட்சி, திறன்பேசி மற்றும் அழைப்பு மையங்கள் ஆகியவற்றை விட இனையத்தின் மூலமே இவ்வாறான சேவைகள் அதிகம் வழங்கப்படுகின்றன.  

## மின்னணு சேவைகளின் முக்கியத்துவங்கள்
லு (2001) என்பவர் மின்னணு சேவைகளுக்கான முக்கியத்துவங்களாக கீழ்கண்டவற்றைக் கூறுகின்றார்.  

- இதன் மூலமாக அதிக வாடிக்கையாளர்களை அணுக இயலும்.
- சந்தை வரம்பை விரிவுபடுத்துதல்.
- புதிய சந்தைகளை ஏற்படுத்துவதற்கான தடையை குறைத்தல் மற்றும் புதிய வாடிக்கையாளர்களைப் பெறுவதற்கான செலவுகளையும் குறைத்தல்.
- வாடிக்கையாளர்களுக்கு வழங்கப்படும் சேவைகளை அதிகரித்தல்.
- வெளிப்படைத்தன்மையை மேம்படுத்துதல்
- வாடிக்கையாளர்களின் அறிவை அதிகரிப்பதற்கான சாத்தியக்கூறுகள் உள்ளன.
# டிரைதயாபென்டலீன்



**டிரைதயாபென்டலீன்** (*Trithiapentalene)* என்பது C5H4S3 என்ற மூலக்கூற்று வாய்பாட்டால் விவரிக்கப்படும் கந்தக பல்லின வளையங்களைக் கொண்ட ஒரு கரிம இருவளைய சேர்மமாகும். இதனுடைய 10-π அரோமாட்டிக் கட்டமைப்பு நாப்தலீனின் கட்டமைப்பை ஒத்துள்ளது. மூன்று கந்தக அணுக்களுக்கிடையேயான இணைப்பு ஈரிணைதிற இடமாற்றியன்களுக்கு இடையிலான விரைவு இடமாற்றியமா அல்லது 3-மைய 4-எலக்ட்ரான் பிணைப்பா என்பதில் கருத்து வேறுபாடு நிலவுகிறது .
# 2,3-டையைதரோதயோபீன்



**2,3-டையைதரோதயோபீன்** (*2,3-Dihydrothiophene*) என்பது SC<sub>4</sub>H<sub>6</sub> என்ற மூலக்கூற்று வாய்பாட்டால் விவரிக்கப்படும் பல்லின வளையங்களைக் கொண்ட ஒரு கந்தக கரிமச் சேர்மமாகும். 2,5-டையைதரோதயோபீன் சேர்மத்துடன் இது ஒரு சமபகுதிச் சேர்மமாக உள்ளது. இவ்விரு மாற்றியன்களும் தயோயீத்தர் போன்ற மணத்துடன் நிறமற்ற நீர்மங்களாகக் காணப்படுகின்றன. வேதி வினைகளைப் பொறுத்தவரையில் இரண்டுமே ஆல்க்கீன்கள், தயோயீத்தர்கள் போல கார்பன் அணுக்களில் கூட்டு வினைகளிலும். கந்தக அணுக்களில் ஆக்சிசனேற்ற வினைகளிலும் ஈடுபடுகின்றன. மாறாக தயோபீன் இவ்விருவகை வினைகளிலும் ஈடுபடுவதில்லை .  

### இயற்கையில் டையைதரோதயோபீன்கள்

திரபுள் எனப்படும் வெண் பழக்காளான்களின் நறுமணத்திற்கு டையைதரோதயோபீன்கள் உதவுகின்றன. இத்தகைய காளான்களின் பழமாகும் உடல்பகுதியிலுள்ள பாக்டீரியாக்கள் 3-மெத்தில்-4,5-டையைதரோதயோபீனை உற்பத்தி செய்கின்றன. இதுவே அவற்றின் பெரும்பான்மையான உட்கூறாக உள்ளது.
# வலைவாசல்:துடுப்பாட்டம்/சிறப்புக் கட்டுரை/13


**சகீப் அல் அசன்** (*Shakib Al Hasan*, , பிறப்பு: மார்ச் 24 1987) ஒரு வங்காளதேச துடுப்பாட்ட வீரர் ஆவார், இவர் ஐசிசியின் ஒருநாள் பன்னாட்டுத் துடுப்பாட்டத்தின் பன்முக ஆட்டக்காரர்கள்*(All-rounders)* தரவரிசையில் தொடர்ந்து 10 ஆண்டுகள் முதல் இடத்தைப் பிடித்த சாதனையைப் படைத்துள்ளார். சிறப்பான மட்டையாடும் திறனுக்காகவும், சிக்கனமாகப் பந்துவீசுவதற்காகவும், சிறப்பான களத்தடுப்பிற்காகவும் இவர் பரவலாக அறியப்படுகிறார். இவர் அனைத்துக் காலத்திற்குமான சிறந்த பன்முக ஆட்டக்காரர்களுள் ஒருவராகக் கருதப்படுகிறார்.  

2015ஆம் ஆண்டு ஐசிசியின் தேர்வு, பன்னாட்டு மற்றும் இருபது20 ஆகிய மூன்று தரவரிசைகளிலும் முதலிடம் பெற்ற ஒரே வீரர் என்ற வரலாற்றுச் சாதனையைப் படைத்தார். 13 ஜனவரி 2017 அன்று, தேர்வுப் போட்டியில் வங்காளதேச மட்டையாளர்களில் அதிகபட்ச தனிநபர் ஓட்டங்களைப் (217) பதிவு செய்தார். நவம்பர் 2018 இல், தேர்வுப் போட்டிகளில் 200 மட்டையாளர்களை வீழ்த்திய வங்காளதேசத்தின் முதல் பந்துவீச்சாளர் ஆனார். ஒருநாள் பன்னாட்டுப் போட்டிகளில் 199 ஆட்டங்களில் 6,000 ஓட்டங்கள் எடுத்து 200 மட்டையாளர்களை வீழ்த்தியதன் மூலம் அதிவேக பன்முக ஆட்டக்காரர் என்ற சாதனையைப் படைத்தார். மேலும் உலககிண்ண வரலாற்றில் 1000 ஓட்டங்கள் எடுத்து 30 மட்டையாளர்களை வீழ்த்திய ஒரே பன்முக ஆட்டக்காரர் இவர் மட்டுமே.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/9



**பிறயன் சார்லஸ் லாறா (Brian charles Lara)** (பிறப்பு: மே 2, 1969) என்பவர் முன்னாள் மேற்கிந்தியத் தீவுகள் துடுப்பாட்ட அணியின் மட்டையாளர் ஆவார். தேர்வுத் துடுப்பாட்டத் தரவரிசைகளில் பலசமயங்களில் முதல் இடத்தில் இருந்துள்ளார். மேலும் தேர்வுத் துடுப்பாட்டப் போட்டிகளில் பல சாதனைகளைப் புரிந்துள்ளார். குறிப்பாக முதல் தரத் துடுப்பாட்டப் போட்டிகளில் அதிக ஓட்டங்கள் எடுத்தது. மேலும் 1994 ஆம் ஆண்டில் தர்ஹாம் அணிக்கு எதிராக 501 ஓட்டங்கள் எடுத்து அவுட் ஆகாமல் இருந்தார். முதல் தரத் துடுப்பாட்டப் போட்டிகளில் ஒருவர் ஐந்து சதம் எடுப்பது அதுவே முதல் முறை. இந்தச் சாதனை இதுவரை முறியடிக்கப்படாமல் உள்ளது.  

2004 ஆம் ஆண்டில் ஆன்டிகுவா குவாத்தமாலாவில் நடைபெற்ற போட்டியில் இங்கிலாந்து துடுப்பாட்ட அணிக்கு எதிராக 400 ஓட்டங்கள் எடுத்து வீழாமல் இருந்தார். இந்த ஓட்டங்களே தேர்வுத் துடுப்பாட்டப் போட்டியின் ஒரு பகுதியில் தனி நபர் ஒருவரின் அதிகபட்ச ஓட்டங்கள் ஆகும்.லாறா மட்டுமே நூறு, இருநூறு, முந்நூறு, நாநூறு, ஐந்நூறு ஆகிய ஓட்டங்களை எடுத்த ஒரே வீரர் ஆவார். தேர்வுத் துடுப்பாட்டப் போட்டிகளில் ஒர் நிறைவில் அதிக ஓட்டங்கள் எடுத்தவரும் லாறா தான். 2003 ஆம் ஆண்டில் தென்னாபிரிக்கத் துடுப்பாட்ட அணியின் ராபின் பீட்டர்சன் வீசிய நிறைவில் 28 ஓட்டங்கள் எடுத்தார். அதன் பின்பு 2013 ஆம் ஆண்டில் ஜோர்ஜ் பெய்லி இந்தச் சாதனையை சமன் செய்தார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/3


**முத்தையா முரளிதரன்** (*Muttiah Muralitharan*, பிறப்பு: ஏப்ரல் 17, 1972, கண்டி) (பொதுவாக **முரளி** என்றும் அழைக்கப்படுகிறார்). இலங்கையின் மலையகத் தமிழரான இவர் இலங்கைத் துடுப்பாட்ட அணியின் முன்னாள் சுழற்பந்து வீச்சாளர் ஆவார். 2002 ஆம் ஆண்டில் விசுடன் துடுப்பாட்டாளர்களின் நாட்குறிப்பானது இவரை தேர்வுத் துடுப்பாட்ட வரலாற்றில் மிகச்சிறந்த பந்து வீச்சாளர் எனக் குறிப்பிடுகிறது.  

இவர் தேர்வு துடுப்பாட்டப் போட்டிகளில் விளையாடி 800 மட்டையாளர்களை வீழ்த்தி சாதனை படைத்துள்ளார். சூலை 22, 2010 இல் தேர்வுத் துடுப்பாட்டப் போட்டிகளிலிருந்து ஓய்வு பெற்றார். ஒருநாள் பன்னாட்டுத் துடுப்பாட்டத்திலும், தேர்வுத் துடுப்பாட்டத்திலும் அதிக மட்டையாளர்களை வீழ்த்தியவர் என்ற சாதனையைப் படைத்துள்ளார். இவர் ஐசிசியின் புகழவையில்*(Hall of Fame)* இடம்பிடித்த ஒரே இலங்கை வீரர் ஆவார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# அதிக வருமானம் ஈட்டிய திரைப்படங்களின் பட்டியல்

இது அதிக வசூல் செய்த உலக திரைப்படங்களின் பட்டியலாகும்.  
## அதிக வசூல் செய்த படங்கள்
தலைவர் கெவின் ஃபைஜ் தயாரித்துள்ளார். ]]  
**Highest-grossing films**

| 1 | அவெஞ்சர்ஸ்: எண்ட்கேம் | $2,796,274,401 | 2019 |  |
| --- | --- | --- | --- | --- |
| 2 | *அவதார்* | $2,789,679,794 | 2009 |  |
| 3 | *டைட்டானிக்* | $2,187,463,944 | 1997 |  |
| 4 | *ஸ்டார் வார்ஸ் : தி போர்ஸ் அவேக்கன்* | $2,068,223,624 | 2015 |  |
| 5 | *அவென்ஜ்ர்ஸ் : இன்பினிட்டி வார்* | $2,048,359,754 | 2018 |  |
| 6 | *ஜுராசிக் வேர்ல்ட்* | $1,671,713,208 | 2015 |  |
| 8 | *பியூரியஸ் 7* | $1,516,045,911 | 2015 |  |
| 10 | *பிளாக் பான்தர்* | $1,346,913,161 | 2018 |  |
| 11 | *ஆரி பாட்டர் அண்டு த டெத்லி அலோவ்சு - பாகம் 2* | $1,341,693,157 | 2011 |  |
| 12 | *ஸ்டார் வார்ஸ் - தி லாஸ்ட் ஜெடி* | $1,332,539,889 | 2017 |  |
| 13 | *ஜுராசிக் வேர்ல்ட்: ஃபாலன் கிங்டம்* | $1,309,484,461 | 2018 |  |
| 15 | *பியூட்டி அண்ட் தீ பீஸ்ட்* | $1,263,521,126 | 2017 |  |
| 16 | *புரோசன் II* | $1,453,683,421 | 2019 |  |
| 20 | *மினியொன்ஸ்* | $1,159,398,397 | 2015 |  |
| 21 | *கேப்டன் அமெரிக்கா: சிவில் வார்* | $1,153,304,495 | 2016 | } |

## அதிக வசூல் செய்த படங்கள் (பணவீக்கத்தின் படி சரிசெய்யப்பட்டுள்ளன)

:  

**[Inf]**

| *கான் வித் த விண்ட்* | $ | 1939 |  |
| --- | --- | --- | --- |
| *டைட்டானிக்* | <span>$2,516,000,000</span>$ | 1997 |  |
| *அவதார்* | $ | 2009 |  |
| *ஸ்டார் வார்ஸ்* | $ | 1977 |  |
| * அவென்ஜர்ஸ்: எண்ட்கேம்* | $ | 2019 |  |
| *த சவுண்ட் ஆப் மியூசிக் (திரைப்படம்)* | $ | 1965 |  |
| *ஈ.டி. த எக்ஸ்ரா டெரஸ்ரியல் (திரைப்படம்)* | $ | 1982 |  |
| *டென் கமான்ட்மென்ட்ஸ்* | $ | 1956 |  |
| *டாக்டர் ஷிவாகோ* | $ | 1965 |  |
| *ஸ்டார் வார்ஸ்: தி போர்ஸ் அவேக்கன்* | $ | 2015 |  |
| 11 | * புரோசன் II* | $ | 2019 |
| 12 | * இசுபைடா்- மேன்: நோ வே ஹோம்* | $ | 2021 |
# வலைவாசல்:துடுப்பாட்டம்/சிறப்புக் கட்டுரை/31

போட்டியின் காட்சி]]  

**இருபது20** என்பது துடுப்பாட்டப் போட்டி வகைகளில் ஒன்றாகும். இது இங்கிலாந்து மற்றும் வேல்சு துடுப்பாட்ட வாரியத்தினால் கவுண்டிகளுக்கிடையே 2003 ஆம் ஆண்டு நடத்தப்பட்ட போட்டிகளின் போது முதல் முறையாக அறிமுகப்படுத்தப்பட்டது. இருபது20 போட்டியில் இரண்டு அணிகள் தலா ஒரு ஆட்டப் பகுதிகயைக் கொண்டிருப்பதோடு ஒரு அணிக்கு உச்ச வரம்பாக 20 நிறைவுகள் மட்டையாட வழங்கப்படுகின்றது.  

இருபது20 துடுப்பாட்டப் போட்டியின் ஒவ்வொரு ஆட்டப் பகுதியும் 75 நிமிடங்கள் நீடிப்பதொடு 3 மணி 30 நிமிடத்தில் மொத்த ஆட்டமும் நிறைவடையும். இருபது20 போடிகளின் நேர அளவானது ஏனைய பிரபல விளையாட்டுக்களின் நேர அளவிற்கு அண்மித்தாக உள்ளது. அரங்கில் உள்ள பார்வையாளருக்கும் தொலைக்காட்சி பார்வையாளருக்கும் விறுவிறுப்பாக இருக்கும் வகையில் இருபது20 போட்டிகள் வடிவமைக்கப்பட்டுள்ளன.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/14



**மெல்போர்ன் துடுப்பாட்ட மைதானம்** (*Melbourne Cricket Ground*, *MCG*) என்பது ஆஸ்திரேலியாவின் மெல்போர்ன் நகரில் யார்ரா பூங்காவில் அமைந்துள்ள துடுப்பாட்ட அரங்கம் ஆகும். இது உலகின் எட்டாவது மிகப்பெரிய விளையாட்டரங்கமும், ஆஸ்திரேலியாவின் மிகப்பெரிய விளையாட்டரங்கமும் ஆகும். மேலும் இது கொள்ளளவு அடிப்படையில் உலகின் மிகப்பெரிய துடுப்பாட்ட அரங்கமாக உள்ளது.  

பன்னாட்டுத் துடுப்பாட்ட வளர்ச்சியில் மெல்போர்ன் மைதானம் முக்கிய பங்கு வகித்தது. குறிப்பாக 1877 மற்றும் 1971 ஆண்டுகளில் துடுப்பாட்ட வரலாற்றின் முதல் தேர்வுத் துடுப்பாட்டப் போட்டியும் ஒருநாள் போட்டியும் ஆஸ்திரேலியா மற்றும் இங்கிலாந்து அணிகளுக்கிடையே மெல்போர்ன் மைதானத்தில் நடைபெற்றன. ஆண்டுதோறும் நடைபெறும் *பாக்சிங் டே* துடுப்பாட்டம் மெல்போர்ன் மைதானத்தின் மிகப் பிரபலமான நிகழ்வுகளில் ஒன்றாகும்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/8


**ஆஷஸ்** (*Ashes*) என்பது பழமையான துடுப்பாட்டத் தொடர் ஆகும். தேர்வுத் துடுப்பாட்ட வகையைச் சேர்ந்த இத்தொடர் இங்கிலாந்து மற்றும் ஆஸ்திரேலியா அணிகளுக்கிடையே 1882-ம் ஆண்டு தொடங்கி தற்போது வரை இரு வருடங்களுக்கு ஒருமுறை நடைபெற்று வருகிறது. போட்டிகளின் எண்ணிக்கையில் பல்வேறு மாறுதல்கள் இருந்தாலும் 1998 ஆண்டில் இருந்து ஒரு தொடரில் மொத்தம் ஐந்து போட்டிகள் என்ற அளவில் விளையாடப்பட்டு வருகின்றது. இது ஐக்கிய இராச்சியம் அல்லது ஆத்திரேலியா நாடுகளில் நடைபெறும். ஒருவேளை தொடர் வெற்றி/தோல்வியின்றி சமமாக முடிந்தால் அதற்கு முந்தைய தொடரில் வெற்றி பெற்றிருந்த அணி ஆஷஸ் தாழியைத் தக்கவைத்துக் கொள்ளும்.  

1882-ம் ஆண்டு இங்கிலாந்து நாட்டின் ஓவல் மைதானத்தில் நடைபெற்ற தேர்வுத் துடுப்பாட்ட போட்டியில் ஆஸ்திரேலிய அணி 7 ஓட்டங்கள் வித்தியாசத்தில் இங்கிலாந்தை வீழ்த்தியது. இதை விமர்சித்து எழுதிய இங்கிலாந்து பத்திரிகையான 'தி ஸ்போர்டிங் டைம்ஸ்', *இங்கிலாந்து துடுப்பாட்டம் இறந்துவிட்டது, இங்கிலாந்து துடுப்பாட்டம் எரிக்கப்பட்டு அதன் சாம்பல் ஆஸ்திரேலியாவுக்குக் கொண்டு செல்லப்பட்டு விட்டது* என இரங்கல் செய்தியாக அறிவித்தது. இதையடுத்து இங்கிலாந்து அணித்தலைவராக இருந்த இவோ பிளை அடுத்து வரும் குளிர்காலத்தில் ஆத்திரேலியா சென்று விளையாடவுள்ள தேர்வுத் துடுப்பாட்டத் தொடரை வென்று *சாம்பலை மீட்டுக் கொண்டுவருவோம்* என்று சூளுரைத்தார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/30

மற்றும் இந்தியா அணிகள் மோதிய ஒரு நாள் பன்னாட்டு துடுப்பாட்ட போட்டியின் காட்சி]]  

**ஒருநாள் பன்னாட்டுத் துடுப்பாட்டம்** *(One Day International அல்லது ODI)* என்பது இரு நாட்டு துடுப்பாட்ட அணிகளுக்கிடையே 50 நிறைவுகளை வரையறையாகக் கொண்டு விளையாடப்படும் ஒரு துடுப்பாட்ட வகையாகும். இது *வரையிட்ட ஒருநாள் பன்னாட்டுப் போட்டி* எனவும் அழைக்கப்படுவதுண்டு. காலநிலை கோளாறு காரணமாக போட்டிகள் தடைப்பட்டு போட்டி ஒரே நாளில் முடிவுறாமல் போகும் நிலையைத் தவிர்ப்பதற்காக ஒருநாள் பன்னாட்டுப் போட்டிகளின் போது மேலதிக நாள் ஒன்று ஒதுக்கப்படுவது உண்டு.  

ஒருநாள் பன்னாட்டுத் துடுப்பாட்டம் இருபதாம் நூற்றாண்டின் கடைசிப்பகுதியில் ஏற்பட்ட வளர்ச்சியாகும். 1971 ஆம் ஆண்டு அவுஸ்திரேலிய இங்கிலாந்து அணிகளுக்கிடையிலான தேர்வுத் துடுப்பாட்டத் தொடரின் மூன்றாவது போட்டியின் முதல் மூன்று நாட்கள் மழை காரணமாகத் தடைப்படவே, போட்டியைக் கைவிட நடுவர்களால் தீர்மானிக்கப்பட்டபோது குழுமியிருந்த பார்வையாளருக்காக 8 பந்துகளைக் கொண்ட 40 நிறைவுகளுடன் ஒருநாள் போட்டியொன்றை விளையாட இரண்டு அணிகளும் தீர்மானித்தன. இதன்படி முதல் ஒருநாள் பன்னாட்டுத் துடுப்பாட்ட போட்டி ஜனவரி 5 1971அன்று ஆஸ்திரேலியா மற்றும் இங்கிலாந்து அணிகளுக்கிடையே மெல்போன் துடுப்பாட்ட மைதானத்தில் நடைபெற்றது. இதில் ஆஸ்திரேலியா 5 இழப்புகள் வித்தியாசத்தில் வெற்றிபெற்றது.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# பார்டர்-கவாஸ்கர் கிண்ணம்


**பார்டர்-கவாஸ்கர் கிண்ணம்** *(Border-Gavaskar Trophy)* என்பது இந்தியா மற்றும் ஆஸ்திரேலியா அணிகளுக்கிடையே விளையாடப்படும் தேர்வுத் துடுப்பாட்டத் தொடர் ஆகும். இது ஐசிசியின் எதிர்கால சுற்றுப்பயண திட்டம் மூலம் பல்வேறு காலக்கட்டங்களில் நடைபெற்று வருகிறது. ஒருவேளை தொடர் முடிவு எட்டப்படாமல் நிறைவடைந்தால், முன்பு கிண்ணத்தை வைத்திருக்கும் அணி அதைத் தக்கவைத்துக் கொள்ளும்.  

இந்த தொடருக்கு ஆஸ்திரேலியாவின் ஆலன் பார்டர் மற்றும் இந்தியாவின் சுனில் கவாஸ்கர் ஆகியோரின் பெயர்கள் வைக்கப்பட்டுள்ளது. இருவரும் தங்கள் துடுப்பாட்ட வாழ்க்கையில் 10,000 தேர்வுத் துடுப்பாட்ட ஓட்டங்களை அடித்த முதல் 2 தேர்வுத் துடுப்பாட்ட வீரர்கள் ஆவர். அந்தந்த அணிகளின் முன்னாள் அணித் தலைவர்களான இருவரும் தேர்வுத் துடுப்பாட்டத்தில் அதிக ஓட்டங்கள் எடுத்து உலக சாதனை படைத்தவர்கள் ஆவர்.  

## தேர்வுத் தொடர்கள்

| ஆண்டு | போட்டி நடத்தும் நாடு | முதல் போட்டி | தேர்வு | இந்தியா | ஆத்திரேலியா | சமன் | வெற்றி | கோப்பை | தொடர் நாயகன் |
| --- | --- | --- | --- | --- | --- | --- | --- | --- | --- |
| 1996–97 | 10 அக்டோபர் 1996 | <>1</> | <>1</> | <>0</> | <>0</> | இந்தியா | இந்தியா | நயன் மோங்கியா |  |
| 1997–98 | 6 மார்ச் 1998 | <>3</> | <>2</> | <>1</> | <>0</> | இந்தியா | இந்தியா | சச்சின் டெண்டுல்கர் |  |
| 1999–2000 | 10 திசம்பர் 1999 | <>3</> | <>0</> | <>3</> | <>0</> | ஆத்திரேலியா | ஆத்திரேலியா | சச்சின் டெண்டுல்கர் |  |
| 2001 | 27 பெப்ரவரி 2001 | <>3</> | <>2</> | <>1</> | <>0</> | இந்தியா | இந்தியா | ஹர்பஜன் சிங் |  |
| 2003-04 | 4 திசம்பர் 2003 | <>4</> | <>1</> | <>1</> | <>2</> | சமன் | இந்தியா | ராகுல் திராவிட் |  |
| 2004 | 6 அக்டோபர் 2004 | <>4</> | <>1</> | <>2</> | <>1</> | ஆத்திரேலியா | ஆத்திரேலியா | டேமியன் மார்ட்டின் |  |
| 2007-08 | 26 திசம்பர் 2007 | <>4</> | <>1</> | <>2</> | <>1</> | ஆத்திரேலியா | ஆத்திரேலியா | பிறெட் லீ |  |
| 2008 | 9 அக்டோபர் 2008 | <>4</> | <>2</> | <>0</> | <>2</> | இந்தியா | இந்தியா | இஷாந்த் ஷர்மா |  |
| 2010 | 1 அக்டோபர் 2010 | <>2</> | <>2</> | <>0</> | <>0</> | இந்தியா | இந்தியா | சச்சின் டெண்டுல்கர் |  |
| 2011-12 | 26 திசம்பர் 2011 | <>4</> | <>0</> | <>4</> | <>0</> | ஆத்திரேலியா | ஆத்திரேலியா | மைக்கல் கிளார்க் |  |
| 2013 | 22 பெப்ரவரி 2013 | <>4</> | <>4</> | <>0</> | <>0</> | இந்தியா | இந்தியா | ரவிச்சந்திரன் அசுவின் |  |
| 2014-15 | 9 திசம்பர் 2014 | <>4</> | <>0</> | <>2</> | <>2</> | ஆத்திரேலியா | ஆத்திரேலியா | ஸ்டீவ் சிமித் |  |
| 2017 | 23 பெப்ரவரி 2017 | <>4</> | <>2</> | <>1</> | <>1</> | இந்தியா | இந்தியா | ரவீந்திர ஜடேஜா |  |
| 2018-19 | 6 திசம்பர் 2018 | <>4</> | <>2</> | <>1</> | <>1</> | இந்தியா | இந்தியா | செதேஷ்வர் புஜாரா |  |
| 2020–21 | 17 திசம்பர் 2020 | <>4</> | <>2</> | <>1</> | <>1</> | இந்தியா | இந்தியா | பாட் கம்மின்ஸ் |  |
| 2022–23 | 9 பிப்ரவரி 2023 | இந்தியா | இந்தியா | ரவீந்திர ஜடேஜா
ரவிச்சந்திரன் அஷ்வின் |  |  |  |  |  |
| 2024–25 | 22 நவம்பர் 2024 | ஆத்திரேலியா | ஆத்திரேலியா | ஜஸ்பிரித் பும்ரா |  |  |  |  |  |
# வலைவாசல்:துடுப்பாட்டம்/சிறப்புக் கட்டுரை/12

**ஐசிசி இருபது20 உலகக்கிண்ணம்** *(ICC T20 World Cup)* என்பது பன்னாட்டு இருபது20 துடுப்பாட்டப் போட்டித் தொடர் ஆகும். பன்னாட்டுத் துடுப்பாட்ட அவை (ஐ.சி.சி) நடத்தும் இந்தத் தொடரில் தற்போது 16 அணிகள் பங்கேற்றுள்ளன, இதில் கொடுக்கப்பட்ட காலக்கெடுவில் தரவரிசையில் இருக்கும் முதல் பத்து அணிகளும், இருபது20 உலகக்கோப்பை தகுதிச்சுற்று மூலம் தேர்ந்தெடுக்கப்படும் மற்ற ஆறு அணிகளும் அடங்கும். அனைத்து போட்டிகளும் இருபது20 வகையில் விளையாடப்படுகின்றன.  

இந்நிகழ்வு பொதுவாக இரண்டு ஆண்டுகளுக்கு ஒருமுறை நடைபெறும். எனினும் 2018ஆம் ஆண்டு தென்னாப்பிரிக்காவில் நடைபெறவிருந்த தொடரைக் கைவிடுவதாக ஐசிசி அறிவித்தது. தற்போது 4 ஆண்டுகள் கழித்த பிறகு 2020ஆம் ஆண்டு இருபது20 உலக்கிண்ணத் தொடர் ஆஸ்திரேலியாவில் நடைபெறவுள்ளது. இதுவரை நடைபெற்ற 6 தொடர்களில் மேற்கிந்தியத் தீவுகள் அணி 2 முறையும் பாகிஸ்தான், இங்கிலாந்து மற்றும் இலங்கை அணிகள் தலா ஒரு முறையும் வென்று உலக்கிண்ணத்தைக் கைப்பற்றியுள்ளன.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# பி. எஸ். ஜி. ஆர். கிருஷ்ணம்மாள் மகளிர் கல்லூரி


**பி. எஸ். ஜி. ஆர். கிருஷ்ணம்மாள் மகளிர் கல்லூரி** (PSGR Krishnammal College for Women) என்பது தமிழ்நாட்டின், கோயம்புத்தூர் மாவட்டம், பீளமேட்டில் அமைந்துள்ள ஒரு கல்லூரி ஆகும். இது 1963 ஆம் ஆண்டில் நிறுவப்பட்டது. இந்தக் கல்லூரி பாரதியார் பல்கலைக்கழகத்துடன் இணைவு பெற்றது ஆகும். இக்கல்லூரியில் கலை, வணிகவியல், அறிவியல் ஆகிய துறைகளில் பல்வேறு பட்டப் படிப்புகள் வழங்கப்படுகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல்
- தாவரவியல்
- விலங்கியல்

### கலை மற்றும் வணிகவியல்

- தமிழ்
- ஆங்கிலம்
- வரலாறு
- பொருளியல்
- வணிகவியல்

## அங்கீகாரம்
இக்கல்லூரியை பல்கலைக்கழக மானிய ஆணையம் (யுஜிசி) அங்கீகரித்துள்ளது.
# ஸ்ரீ ஜி. வி. ஜி விசாலாட்சி மகளிர் கல்லூரி


**ஸ்ரீ ஜி.வி.ஜி விசாலட்சி மகளிர்** (Sri GVG Visalakshi College for Women) கல்லூரி, என்பது தமிழ்நாட்டின், கோயம்புத்தூர் மாவட்டம், உடுமலைப்பேட்டையில் அமைந்துள்ள மகளிருக்கான ஒரு கல்லூரி ஆகும். இது 1952 ஆம் ஆண்டில் நிறுவப்பட்டது. இந்த கல்லூரி பாரதியார் பல்கலைக்கழகத்துடன் இணைவு பெற்றது. இந்த கல்லூரியில் கலை, வணிகவியல், அறிவியல் ஆகிய துறைகளில் பல்வேறு படிப்புகள் வழங்கப்படுகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல்
- தாவரவியல்
- விலங்கியல்

### கலை மற்றும் வணிகம்

- தமிழ்
- ஆங்கிலம்
- வரலாறு
- பொருளியல்
- நூலக அறிவியல்
- உடற்கல்வி
- வணிகவியல்

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# ஸ்ரீ இராமகிருஷ்ணா மிசன் வித்யாலயா கலை அறிவியல் கல்லூரி


**ஸ்ரீ ராமகிருஷ்ணா மிஷன் வித்யாலயா கலை மற்றும் அறிவியல் கல்லூரி** (Sri Ramakrishna Mission Vidyalaya College of Arts and Science) என்பது தமிழ்நாட்டின், கோவையில் அமைந்துள்ள ஒரு கல்லூரி ஆகும். இந்தக் கல்லூரி பாரதியார் பல்கலைக்கழகத்தின் இணைவுபெற்றது. இக்கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- கணிதம்
- இயற்பியல்
- வேதியியல்
- கணினி அறிவியல்
- மின்னணு
- தகவல் தொழில்நுட்பம்

### கலை மற்றும் வணிகம்

- தமிழ்
- ஆங்கிலம்
- சமூக பணி
- உடற்கல்வி
- வணிகம்
- கூட்டுறவு

## அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# அழகப்பா பல்கலைக்கழக மாலைக் கல்லூரி, இராமேசுவரம்


**அழகப்ப பல்கலைக்கழக மாலை கல்லூரி, இராமேசுவரம்** (Alagappa University Evening College, Rameswaram) என்பது தமிழ்நாட்டின் ராமேசுவரத்தில் அமைந்துள்ள ஒரு மாலை நேரக் கல்லூரி ஆகும். ராமேசுவரம் நகரில் அமைந்துள்ள ஒரே கல்லூரி இதுவாகும். இந்த கல்லூரி அழகப்பா பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# ஆனந்தா கல்லூரி, தேவகோட்டை


**ஆனந்த கல்லூரி, தேவகோட்டை** (Ananda College, Devakottai) என்பது தமிழ்நாட்டின் தேவகோட்டையில் அமைந்துள்ள ஒரு கல்லூரி ஆகும். இது 2004 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.  

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி அறிவியல்

### கலை மற்றும் வணிகவியல்

- ஆங்கிலம்
- வணிக வேளாண்மை
- வணிகவியல்

## அங்கீகாரம்
கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# வலைவாசல்:துடுப்பாட்டம்/சிறப்புக் கட்டுரை/11


**விராட் கோலி** (Virat Kohli, ஒலிப்பு, பிறப்பு: நவம்பர் 5, 1988) என்பவர் இந்தியத் துடுப்பாட்ட அணி வீரரும் அணித்தலைவரும் ஆவார். வலது கை மட்டையாளரான இவர் உலகின் தலைசிறந்த மட்டையாளர்களில் ஒருவராகக் கருதப்படுகிறார். அக்டோபர் 2017 முதல் தற்போது வரை ஒருநாள் பன்னாட்டுத் துடுப்பாட்ட தரவரிசையில் முதலிடத்தை தக்கவைத்துள்ளார். தற்போது தேர்வுத் துடுப்பாட்டப் போட்டிகளுக்கான தரவரிசையிலும் முதலிடத்தில் உள்ளார்.  

இவர் பன்னாட்டுத் துடுப்பாட்டப் போட்டிகளில் மொத்தம் 205 ஆட்டங்களில் 10,000 ஓட்டங்கள் எடுத்ததன் மூலம் மிக விரைவாக ஓட்டங்கள் எடுத்த அதிவேக மட்டையாளர் என்ற உலகச் சாதனைக்கு சொந்தக்காரர் ஆனார். அனைத்து வித போட்டிகளிலும் அதிக நூறு அடித்தவர்கள் பட்டியலில் இரண்டாவது இடத்திலும் இலக்கை துரத்தும் ஆட்டங்களில் அதிக நூறு அடித்தவர்கள் பட்டியலில் முதல் இடத்திலும் உள்ளார். 2019 உலக்கிண்ணப் போட்டியின் போது தனது 222வது ஆட்டத்தில் 11,000வது ஓட்டத்தை எடுத்ததன் மூலம் பன்னாட்டுப் போட்டிகளில் அதிவேக மட்டையாளர் என்ற தனது உலகச் சாதனையை தக்கவைத்துக் கொண்டார்.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# வலைவாசல்:துடுப்பாட்டம்/சிறப்புக் கட்டுரை/4


**இலார்ட்சு துடுப்பாட்ட மைதானம்** (*Lord's Cricket Ground*) (பொதுவாக **இலார்ட்சு**) என்பது ஐக்கிய இராச்சியத்தின் தலைநகர் இலண்டனின் *செயின்ட். ஜான்சு வுட்* பகுதியில் அமைந்துள்ள ஓர் துடுப்பாட்ட மைதானம் ஆகும். இதனுடைய நிறுவனர் *தாமசு இலார்டு* நினைவாக பெயரிடப்பட்டுள்ள இவ்விளையாட்டரங்கம் மேரைல்போன் துடுப்பாட்ட சங்கத்திற்கு சொந்தமானது. மேலும் மிடில்செக்சு கௌன்ட்டி துடுப்பாட்ட சங்கம், இங்கிலாந்து மற்றும் வேல்சு துடுப்பாட்ட வாரியம், மற்றும் ஐரோப்பிய துடுப்பாட்ட அவையின் இருப்பிடமாக இது விளங்குகிறது. ஆகத்து 2005 வரை பன்னாட்டுத் துடுப்பாட்ட அவை (ஐசிசி)யின் தலைமையிடமாகவும் இருந்தது.  

இலார்ட்சு மைதானம் "துடுப்பாட்டத்தின் தாயகம்" என்று பரவலாகக் குறிப்பிடப்படுகிறது. இங்கு உலகின் மிகப்பழமையான விளையாட்டு அருங்காட்சியகம் உள்ளது. இந்த மைதானம் 2014ஆம் ஆண்டு தனது 200ஆவது ஆண்டு நிறைவைக் கொண்டாடியது. இங்கு இதுவரை மொத்தம் 5 முறை துடுப்பாட்ட உலகக்கிண்ணத்தின் இறுதிப்போட்டி நடைபெற்றுள்ளது.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# ஆக்சாதயசோலோன்



**ஆக்சாதயசோலோன்கள்** *(Oxathiazolones)* என்பவை பல்லினவளையச் சேர்மங்கள் குடும்பத்தைச் சேர்ந்த சேர்ம வகையாகும். மூல வழிப்பெறுதியான 1,3,4-ஆக்சாதயசோல்-2-ஒன் என்ற சேர்மத்தின் மூலக்கூற்று வாய்ப்பாடு C<sub>2</sub>HNO<sub>2</sub>S. ஆகும்.  
ஆக்சாதயசோலோன் வழிப்பெறுதிகள் பொதுவாக வெப்ப கார்பாக்சில் நீக்க வினைகளில் பயன்படுத்தப்படுகின்றன. இவ்வினைகளின் வழியாகத் தொடர்புடைய குறுகிய வாழ்நாள் நைட்ரைல் சல்பைடு வழிப்பெறுதிகள் உற்பத்தி செய்யப்படுகின்றன. பதிலீடு செய்யப்பட்டுள்ள குழுக்களின் அடிப்படையில் குறைவான அல்லது அதிகமான உற்பத்தியை 1,3-இருமுனைய வளையக்கூட்டு வினைகள் மூலமாக உற்பத்தி செய்யலாம்
# ஐசிசி ஆண்கள் இருபது20 உலகக்கிண்ணம்



**ஐசிசி இருபது20 உலகக்கிண்ணம்** *(ICC T20 World Cup)* என்பது பன்னாட்டு இருபது20 துடுப்பாட்டப் போட்டித் தொடர் ஆகும். பன்னாட்டுத் துடுப்பாட்ட அவை (ஐ.சி.சி) நடத்தும் இந்தத் தொடரில் தற்போது 16 அணிகள் பங்கேற்றுள்ளன, இதில் கொடுக்கப்பட்ட காலக்கெடுவில் தரவரிசையில் இருக்கும் முதல் பத்து அணிகளும், இருபது20 உலகக்கோப்பை தகுதிச்சுற்று மூலம் தேர்ந்தெடுக்கப்படும் மற்ற ஆறு அணிகளும் அடங்கும். அனைத்து போட்டிகளும் இருபது20 வகையில் விளையாடப்படுகின்றன.  

இந்நிகழ்வு பொதுவாக இரண்டு ஆண்டுகளுக்கு ஒருமுறை நடைபெறும். எனினும் 2018ஆம் ஆண்டு தென்னாப்பிரிக்காவில் நடைபெறவிருந்த தொடரைக் கைவிடுவதாக ஐசிசி அறிவித்தது. தற்போது 4 ஆண்டுகள் கழித்த பிறகு 2020ஆம் ஆண்டு இருபது20 உலக்கிண்ணத் தொடர் ஆஸ்திரேலியாவில் நடைபெறவுள்ளது. இதுவரை நடைபெற்ற 6 தொடர்களில் மேற்கிந்தியத் தீவுகள் அணி 2 முறையும் இந்தியா, பாகிஸ்தான், இங்கிலாந்து மற்றும் இலங்கை அணிகள் தலா ஒரு முறையும் வென்று உலக்கிண்ணத்தைக் கைப்பற்றியுள்ளன.  

## முடிவுகள்
| ஆண்டு | நிகழ்விடம் | இறுதிப்போட்டி நிகழ்விடம் | இறுதிப்போட்டி |  |
| --- | --- | --- | --- | --- |
| 2007 | ஜோகானஸ்பேர்க் | <small>157/5 (20 நிறைவுகள்)</small> | <small>152 all out (19.4 நிறைவுகள்)</small> | **5 ஓட்டங்கள்**
கெலிப்பட்டை |
| 2009 | இலண்டன் | <small>139/2 (18.4 நிறைவுகள்)</small> | <small>138/6 (20 நிறைவுகள்)</small> | **8 இழப்புகள்**
கெலிப்பட்டை |
| 2010 | பிரிஜ்டவுண் | <small>148/3 (17 நிறைவுகள்)</small> | <small>147/6 (20 நிறைவுகள்)</small> | **7 இழப்புகள்**
கெலிப்பட்டை |
| 2012 | கொழும்பு | <small>137/6 (20 நிறைவுகள்)</small> | <small>101/10 (18.4 நிறைவுகள்)</small> | **36 ஓட்டங்கள்**
கெலிப்பட்டை |
| 2014 | டாக்கா | <small>134/4 (17.5 நிறைவுகள்)</small> | <small>130/4 (20 நிறைவுகள்)</small> | **6 இழப்புகள்**
கெலிப்பட்டை |
| 2016 | கொல்கத்தா | <small>161/6 (19.4 நிறைவுகள்)</small> | <small>155/9 (20 நிறைவுகள்)</small> | **4 இழப்புகள்**
கெலிப்பட்டை |
| 2022 | மெல்போர்ன் | } |  |  |
# வலைவாசல்:துடுப்பாட்டம்/சிறப்புக் கட்டுரை/22

**ஐசிசி உலகத் தேர்வுத் துடுப்பாட்ட வாகை** (ICC World Test Championship) என்பது பன்னாட்டுத் துடுப்பாட்ட அவையினால் நடத்தப்படும் தேர்வுத் துடுப்பாட்டப் போட்டித் தொடராகும். இதன் முதல் பதிப்பு 1 ஆகத்து 2019இல் தொடங்கி 14 சூன் 2021 வரை நடைபெற உள்ளது. இதன்மூலம் துடுப்பாட்டத்தின் மூன்று வடிவங்களிலும் தலா ஒரு போட்டித் தொடர் இருக்க வேண்டும் என்ற குறிக்கோளை ஐசிசி எட்டியுள்ளது .  

முதலில் 2013 வாகையாளர் கோப்பைக்குப் பதிலாக இத்தொடரை நடத்தும் அந்த முயற்சி கைவிடப்பட்டது. பிறகு சூன், 2017இல் மீண்டும் இந்தத் தொடரை நடத்துவதற்கான முயற்சியும் கைவிடப்பட்டது. அதற்குப் பதிலாக 2017 வாகையாளர் கோப்பை நடைபெற்றது. பிறகு அக்டோபர் 2017இல் தேர்வுத் துடுப்பாட்டத்தில் வாகைத் தொடரை நடத்த தனது உறுப்பு அணிகள் ஒப்புக்கொண்டதாக ஐசிசி அறிவித்தது. அதன்படி 9 அணிகள் பங்கேற்கும் இத்தொடரின் புள்ளிப்பட்டியலில் முதல் இரண்டு இடங்களைப் பெறும் அணிகள் இறுதிப்போட்டியில் மோதும். இதன் முதல் பதிப்பு 1 ஆகத்து 2019இல் ஆஷஸ் தொடருடன் தொடங்கியது; இரண்டாம் பதிப்பு சூலை 2021 முதல் சூன் 2023 வரை நடைபெறவுள்ளது.  

| <div>**...காப்பகம்**</div> | <div>
**மேலும்...**
</div > | } |
| --- | --- | --- |

<noinclude>  

</noinclude>
# விக்கிப்பீடியா:துடுப்பாட்டம்/ஆண்டு நிறைவுகள்/சூலை 31


:**சூலை 31**  
- 1982- ஆஸ்திரேலிய அணி வீரர் **பில் பிரவுன்** பிறந்தார். *வெல்ல முடியாதவர்கள்* *(Invincibles)* என்று சிறப்புடன் அழைக்கப்படும் டான் பிராட்மன் தலைமையிலான அணியின் முக்கிய வீரராக இருந்த இவர் 16 மார்ச் 2008 அன்று தனது 95ஆம் அகவையில் மறைந்தார்.